Dagmar Kristjánsdóttir sat fundinn undir lið nr. 6. 1 . Sjóböð ehf Áður gerð samningsdrög í tengslum við vatnsgjöld Sjóbaða ehf sem ekki hefur náðst samkomulag um , hafa nú verið uppfærð m.t.t. afstöðu stjórnar Sjóbaða ehf . Óskað er samþykkis stjórnar Orkuveitu Húsavíkur ohf á fyrirliggjandi samningsdrögum . Stjórn Orkuveitu Húsavíkur ohf samþykkir fyrirliggjandi samningsdrög og veitir framkvæmdastjóra heimild til þess að ganga frá samningi við Sjóböð ehf á þeim forsendum sem þar koma fram . 2 . Endurnýjun stofnæðar hitaveitu í Reykjahverfi . Farið hefur fram kostnaðarmat á fyrirhugaðri endurnýjun stofnlagnar hitaveitu í Reykjahverfi og hefur framkvæmdinni verið skipt upp í þrjá verkhluta m.t.t. sverleika lagnar . Kallað er eftir afstöðu stjórnar Orkuveitu Húsavíkur ohf til framkvæmdaáætlunar verksins . Stjórn Orkuveitu Húsavíkur leggur til að þegar farið verður í þessa framkvæmd , verði henni skipt upp í þrjá hluta eins og framkvæmdaáætlun gerir ráð fyrir . 3 . Safnlögn yfirborðsvatns í Stangarbakka Sett hefur verið fram hugmynd að hönnun safnlagnar í Stangarbakka sem tekur mið af mögulegum lausnum til vatnssöfnunar yfirborðsvatns úr efri byggðum Húsavíkur til framtíðar . Einnig liggur fyrir gróft kostnaðarmat á framkvæmdinni m.v. forsendur hönnunnar . Gert er ráð fyrir að hægt verði að innleiða blá-grænar lausnir varðandi yfirborðsvatn frá efri byggðum að hluta , en ekki að öllu leyti . Fyrir stjór Orkuveitu Húsavíkur ohf liggur að taka afstöðu til kostnaðar og þeirrar lausnar sem lögð er fram . Stjórn OH tekur undir þær hugmyndir sem settar eru fram og leggur til að unnið verði áfram með málið á þeim forsendum . 4 . Efnavöktun í vinnsluholum OH Fyrir liggur kostnaðaráætlun vegna efnagreininga úr vinnsluholum Orkuveitu Húsavíkur ohf á Hveravöllum . Orkuveitum er ekki gert skylt að skila slíkum greiningum til Orkustofnunar með reglulegum hætti , en slík gögn geta þó verið gagnleg veitunum sjálfum í tengslum við sína starfsemi . Lagt er til að gerð verði áætlun innan OH um efnagreiningar , annars vegar á Hveravöllum og hins vegar í orkustöð á Húsavík . Skv. þeirri áætlun verða gerðar ýtarlegar rannsóknir á efnainnihaldi allra þriggja nýtingarhola OH á Hveravöllum á næst ári ( 2019 ) ásamt blandsýni sem tekið verður í orkustöð , en í framhaldi af því verði aðeins tekið árlegt sýni í orkustöð þar til breytingar á efnainnihaldi þar kalli á ýtarlegri rannsóknir á Hveravöllum . Drög að framkvæmdaáætlun OH fyrir árið 2019 lögð fram til umræðu . Stjórn Orkuveitu Húsavíkur ohf fór yfir helstu verkþætti framkvæmdaáætlunar fyrir rekstrarárið 2019 . Framkvæmdaáætlun verður afgreidd af stjórn OH á næsta stjórnarfundi . Útgönguspá fyrir rekstrarárið 2018 lögð fram til umræðu . Útgönguspá fyrir rekstrarárið 2018 lögð fram til kynningar ásamt fjárhagsáætlun fyrir rekstrarárið 2019 . Fjárhagsáætlun fyrir árið 2019 verður afgreidd á næsta stjórnarfundi OH . 7 . Áætlun um úrbætur í fráveitumálum 2018 Fyrir liggja drög að svörum við spurningum sem Umhverfisstofnun hefur kallað eftir vegna áætlunar um úrbætur í fráveitumálum í Norðurþingi 2018 . Svörin eru lögð fyrir stjórn Orkuveitu Húsavíkur ohf til samþykktar áður en þau verða send Umhverfisstofnun . Stjórn OH samþykkir fyrirliggjandi svör til Umhverfisstofnunar varðandi úrbætur í fráveitumálum í Norðurþingi . 8 . Kalina raforkustoð OH Málefni orkustöðvar tekið inn á stjórnarfund til kynningar fyrir núverandi stjórn Orkuveitu Húsavíkur ohf . Framkvæmdastjóri kynnti stöðu málefna orkustöðvarinnar og þær hugmyndir sem hafa komið upp í tengslum við hana . Framkvæmdastjóra falið að taka saman minnisblað um málið til kynningar fyrir eiganda Orkuveitu Húsavíkur ohf .